LOONG 9早輪不可抗力休息 今次復出...
2024年05月02日 19:57
東網電視
更多新聞短片
新成立的男團LOONG 9原本早前搞拍手會，但臨時因不可抗力而取消，搞到班粉絲鬼咁失望，不過話明不可抗力，梗係無辦法喇，最多咪下次再拍過囉，又或者今個周日賭番場LOONG 9補數都得呀。
周日第9場，有條龍縮程排好檔囉，就係表情王蘇偉賢嘅「勝意龍」，呢個倉好多馬近期頻頻交代，呢隻落到嚟三班，輸足一年半都係時候要贏番場了，上年12月跑一哩跟3段返來莫氣，之後仲搞到腳傷，抖到依家先復出，但換個角度，季尾對手搏殘晒，「勝意龍」卻好整以暇，近期試閘第3走勢都好好，縮程跑番4勝嘅泥地1200米，周日係咪真係會開9場「龍」？大家𥄫實喇~